Kristi Grišakov	Teie: 04.12.2025 nr 3-2/3024-1	
Tallinna Linnaplaneerimise Amet	
	
	Meie: 05.01.2026 nr 4.3-1/4429 - 2	

	

	
Vastus küsimusele		

Austatud Kristi Grišakov	

Küsite linnavaraameti seisukohta kas linnavaraametil on finantsilised vahendid Luha tn 33 kinnisasja Tallinna linnale omandamiseks, et kinnisasi liita kõrvalasuva Luha lasteaia krundiga või säilitada rohealana. Palute seisukohta, et Tallinna Linnaplaneerimise Amet saaks Luha tn 33 kinnisasja detailplaneeringu edasise menetluskäigu üle otsuse langetada.
Selgitame, et linnavaraametil ei ole rahalisi vahendeid omandamiseks. Kinnisasjade omandamise otsustamise pädevus on vastavalt kinnisasja väärtusele kas linnavalitsusel või linnavolikogul, vahendid omandamiseks taotletakse iga omandamise puhul linna reservfondist, mille suurus kavandatakse linna eelarves ning mille kasutuse üle teeb otsuse linnavalitsus. Kinnisasja saab omandada juhul kui selleks on linna eelarvesse kavandatud vahendid ning on olemas vastav detailplaneering või projekt, mis näeb ette kinnisasja lasteaia krundiga liitmise või puhkepargi rajamise. Käesoleval hetkel linnavaraametile teadaolevalt eelarvesse Luha tn 33 kinnisasja omandamiseks vahendeid ei ole ette nähtud, lisaks ei ole meile teadaolevalt ühtegi projekti või planeeringut, mis toetaks kinnisasja linnale omandamist.

	
Lugupidamisega	

	
	
(allkirjastatud digitaalselt)	
Natalie Neill-Puskar	
ameti juhataja asetäitja	

Jako Niit
6404506 jako.niit@tallinnlv.ee